საქართველოს მთავრობის 

განკარგულება №1090

2014 წლის 17 ივნისი 

ქ. თბილისი

არასამეწარმეო (არაკომერციული) იურიდიული პირისათვის – საქართველოს ყრუთა კავშირისათვის უძრავი ქონების უსასყიდლო უზუფრუქტის უფლებით გადაცემაზე თანხმობის მიცემის შესახებ
     1. ,,სახელმწიფო ქონების შესახებ“ საქართველოს კანონის 36-ე მუხლის მე-2 პუნქტის შესაბამისად, მიეცეს თანხმობა საქართველოს ეკონომიკისა და მდგრადი განვითარების სამინისტროს სისტემაში შემავალ სსიპ – სახელმწიფო ქონების ეროვნულ სააგენტოს, რომ ა(ა)იპ – საქართველოს ყრუთა კავშირს (ს/კ №201945574) უსასყიდლო უზუფრუქტის უფლებით, შესაბამისი ხელშეკრულების გაფორმებიდან  15 წლის ვადით, გადასცეს ამ განკარგულების №1 დანართში მითითებული უძრავი ქონება, ხოლო ამ განკარგულების №2 დანართში მითითებული უძრავი ქონება – 49 წლის ვადით.

    2. ამ განკარგულების შესრულების მიზნით, საქართველოს სსიპ – სახელმწიფო ქონების ეროვნულმა სააგენტომ განახორციელოს შესაბამისი ღონისძიებები. 
პრემიერ-მინისტრი                               ირაკლი ღარიბაშვილი 

